เรื่องร้องเรียน: ไม่ได้รับเงินอุดหนุนค่าเครื่องแบบนักเรียน จากทางโรงเรียน  โรงเรียนแจ้งว่าต้องมีใบเสร็จถึงได้เงิน
การดำเนินการของเจ้าหน้าที่: ขอเรียนชี้แจงผู้ปกครองว่า โรงเรียนในสังกัดกรุงเทพมหานครทุกโรงเรียนมีการสนับสนุนค่าเครื่องแบบนักเรียน ทั้งนี้ในส่วนงบประมาณโรงเรียนจำเป็นต้องมีหลักฐานในการเบิกจ่ายเงินที่น่าเชื่อถือ เพื่อประกอบการจัดทำฎีกาตั้งเบิกกับต้นสังกัด และเพื่อเป็นหลักฐานในการตรวจสอบการใช้จ่ายงบประมาณว่าโรงเรียนดำเนินการใช้จ่ายงบประมาณถูกต้องตามวัตถุประสงค์     	โดยในส่วนของค่าเครื่องแบบนักเรียน “แนวทางปฏิบัติเกี่ยวกับค่าใช้จ่ายนักเรียนในโรงเรียนสังกัดกรุงเทพหานคร” เพื่อให้โรงเรียนในสังกัดทั้ง 437 โรงเรียน ดำเนินการเบิกจ่ายงบประมาณได้อย่างถูกต้องและเป็นแนวทางเดียวกัน ได้กำหนดไว้ดังนี้ 	1. สถานศึกษาต้องแจ้งแนวทางปฏิบัติให้นักเรียน/ผู้ปกครองทราบ 	2. สถานศึกษาติดตามใบเสร็จรับเงินจากนักเรียนผู้ปกครองเพื่อเก็บเป็นหลักฐาน ในกรณีที่มีการทดรองจ่าย ให้นักเรียน/ผู้ปกครอง นำใบเสร็จรับเงิน(ซึ่งอายุไม่เกิน 30 วัน ก่อนเปิดภาคเรียน) มาเบิกจากสถานศึกษาได้ โดยใบเสร็จรับเงินที่ได้รับจากนักเรียน/ผู้ปกครอง อย่างน้อยต้องมีรายการดังนี้  		- ชื่อและสถานที่อยู่หรือที่ทำการของผู้รับเงิน 		- วันเดือนปีที่รับเงิน 		- รายการแสดงรับเงินระบุว่าเป็นค่าอะไร 		- จำนวนเงิน 		- ลายมือชื่อผู้รับเงิน 	กรณีนักเรียน/ผู้ปกครอง นำใบเสร็จรับเงินที่มีรายการไม่ครบถ้วนหรือไม่มีใบเสร็จรับเงินมาแสดง ให้นักเรียน/ผู้ปกครอง จัดทำใบรับรองการจ่ายเงินของทางราชการในนามสถานศึกษาตามจำนวนที่ได้รับส่งหน่วยงานต้นสังกัดเพื่อเป็นหลักฐานประกอบฎีกาเบิกเงิน   	สำหรับในกรณีของท่าน ให้แจ้งครูประจำชั้นของนักเรียน เพื่อที่ทางโรงเรียนจะได้ออกใบเสร็จรับเงินให้นะคะ   	อย่างไรก็ตาม ต้องขอความร่วมมือจากผู้ปกครองทุกท่าน ปฏิบัติตามแนวทางของกรุงเทพมหานคร เพื่อให้การเบิกจ่ายงบประมาณเป็นไปด้วยความถูกต้อง ขอบคุณค่ะ
ความเห็นของผู้แจ้ง: ขอบคุณค่ะ
พื้นที่: แขวงบางแค เขตบางแค กรุงเทพมหานคร